stanford-oval/wikipedia huggingface dataset:
Alan Duncan
Ura > Poliittinen ura

Duncan oli aktiivinen jäsen konservatiivipuolueen Battersean paikallisyhdistyksessä vuosina 1979–1984. Hän oli ehdolla vuoden 1987 parlamenttivaaleissa Barnsley West and Penistonen vaalipiirissä, mutta hävisi työväenpuolueen ehdokkaalle. Vuoden 1992 vaaleissa hän oli ehdolla Rutland and Meltonin vaalipiirissä, josta hänet valittiin alahuoneeseen 59 prosentin ääniosuudella. Vuonna 1997 hän avusti William Hagueä konservatiivipuolueen puheenjohtajavaalissa, jonka tämä voitti.
Konservatiivipuolueen ollessa oppositiossa vuosina 1997–2010 Duncan toimi useissa rooleissa varjohallituksessa. Vuonna 2005 Michael Howardin erottua puolueen puheenjohtajuudesta Duncan asettui ehdolle puheenjohtajavaaliin mutta vetäytyi kisasta ennen vaalia.
Vuonna 2009 Duncanin uutisoitiin saaneen kolmen vuoden aikana yli 4000 punnan edestä kulukorvauksia puutarhansa hoitamiseen. Yhteensä hän oli nostanut 127 658 punnan edestä kulukorvauksia Lontoon-asuntoaan varten kuuden vuoden aikana.
Konservatiivien voitettua vuoden 2010 vaalit ja muodostettua hallituksen liberaalidemokraattien kanssa Duncan nimitettiin David Cameronin hallitukseen kansainvälisen kehityksen apulaisministeriksi, jossa virassa hän toimi vuoteen 2014 asti, jolloin hänet lyötiin Order of St Michael and St George -ritarikunnan ritariksi (KCMG), minkä myötä hän sai oikeuden käyttää Sir-arvonimeä. Vuonna 2016 hänet nimitettiin Theresa Mayn hallitukseen Euroopan ja Amerikan ministeriksi ja käytännöllisesti katsoen silloisen ulkoministerin Boris Johnsonin sijaiseksi.  Hän erosi tästä virasta vuonna 2019 vastalauseena sille, että Johnson valittiin puolueen puheenjohtajaksi ja sen myötä pääministeriksi.
Ura > Poliittiset näkemykset

Duncania on kuvailtu oikeistolaiseksi libertaariksi ja sekä taloudellisesti että sosiaalisesti libertaariseksi. Hän on kannattanut kaikkien huumausaineiden laillistamista sekä valtion tehtävien supistamista. Vuonna 2002 häntä kuvailtiin euroskeptikoksi, mutta vuoden 2016 EU-kansanäänestyksessä hän vastusti Yhdistyneen kuningaskunnan eroa Euroopan unionista.
Yksityiselämä

Duncan on homoseksuaali, minkä hän paljasti haastattelussa The Times -lehdelle vuonna 2002 ollen näin ensimmäinen istuva konservatiivipuolueen kansanedustaja, joka on julkisesti kertonut olevansa homoseksuaali. Vuonna 2008 hän rekisteröi parisuhteensa James Dunseathin kanssa.
Alexandru Averescu

| Alexandru Averescu |
| --- | --- |
 Alexandru Averescu.
Romanian 24. pääministeri
 9. helmikuuta 1918 – 4. maaliskuuta 1918 13. maaliskuuta 1920 – 16. joulukuuta 1921 30. maaliskuuta 1926 – 4. kesäkuuta 1927  
Edeltäjä:  Ion I. C. Brătianu Alexandru Vaida-Voevod Ion I. C. Brătianu
Seuraaja:  Alexandru Marghiloman Take Ionescu Barbu Știrbey
Henkilötiedot
Syntynyt: 22. huhtikuuta 1859  Izmail, Moldavia
Kuollut: 3. lokakuuta 1938 (79 vuotta)  Bukarest, Romania
Ammatti:  Sotilas
Arvonimi: Romanian marsalkka
Alexandru Averescu (22. huhtikuuta 1859 Izmail, Moldavia – 3. lokakuuta 1938 Bukarest) oli romanialainen marsalkka ja poliitikko. Hän sai kansallissankarin maineen toimiessaan komentajana ensimmäisessä maailmansodassa ja oli Romanian pääministerinä kolmesti vuosina 1918, 1920–1921 ja 1926–1927.
Ura sotilaana

Averescu palveli ratsuväen sotilaana Romanian itsenäisyyssodassa vuosien 1877–1878 Venäjän–Turkin sodan aikana. Hän kävi sotilasakatemian Italian Torinossa, minkä jälkeen hänestä tuli esikuntaupseeri Romanian armeijassa. Vastanimitettynä sotaministerinä toiminut silloinen prikaatikenraali Averescu kukisti suuren talonpoikaiskapinan maalis–huhtikuussa 1907 käyttäen ankaria keinoja. Vuonna 1912 hänet ylennettiin divisioonakenraaliksi ja nimitettiin Romanian yleisesikunnan päällikköksi. Hän oli armeijan esikuntapäällikkönä vuoden 1913 toisen Balkanin sodan aikana ja johti sotilasoperaatioita Bulgariaa vastaan.
Averescu kannatti Romanian liittymistä ensimmäiseen maailmansotaan ympärysvaltojen puolelle. Romanian liityttyä sotaan elokuussa 1916 hän sai johdettavakseen ensin Romanian 2. armeijan, joka osallistui tappiolliseksi kääntyneeseen hyökkäykseen Itävalta-Unkaria vastaan Transylvaniassa. Averescu siirtyi pian komentamaan 3. armeijaa, joka vastasi Romanian etelärajan puolustuksesta Bulgarian hyökkäysten varalta. Syyskuusta 1916 alkaen hän johti eteläistä armeijaryhmää, joka kärsi tappion yhtyneille bulgarialais-turkkilaisille joukoille hyökätessään Tonavan yli Flămândassa. Averescu sai kuitenkin maineensa takaisin johtaessaan seuraavana vuonna Karpaateilla puolustustaisteluita hyökkääviä saksalaisia vastaan. Hänen johtamansa armeija saavutti vuonna 1917 merkittävän torjuntavoiton saksalaisista Mărăștin taistelussa, mikä toi hänelle Romaniassa sankarin maineen.
Ura poliitikkona

Kun yksin vihollisten ympröimäksi jäänyt Romania valmistautui irtautumaan sodasta, nimitti kuningas Ferdinand I Averescun pääministeriksi Ion I. C. Brătianun tilalle 9. helmikuuta 1918. Averescun johdolla Romania hyväksyi 5. maaliskuuta Bufteassa allekirjoitetun välirauhansopimuksen keskusvaltojen kanssa. Hän joutui eroamaan pääministerin tehtävästä pian tämän jälkeen Ferdinand I:n vaatimuksesta, sillä kuningas ei ollut tyytyväinen rauhanehtoihin. Averescu oli siten syrjässä, kun lopullinen Bukarestin rauhansopimus solmittiin toukokuussa 1918.
Politiikkaan siirtynyt Averescu perusti uuden Kansanpuolueen (alkuaan Kansan liitto, Liga Poporului). Hän oli vuonna 1919 lyhyesti Romanian sisäministerinä. Averescu palasi pääministeriksi maaliskuussa 1920, ja hänen hallituksensa ryhtyi toteuttamaan odotettua maareformia, tosin laimennetussa muodossa. Hänen puolueensa menestyi vuoden 1920 vaaleissa. Averescun toinen pääministerikausi päättyi joulukuussa 1921, mutta hän palasi vielä kolmannen kerran pääministeriksi maaliskuussa 1926. Hän pyrki huonolla menestyksellä vähentämään Romanian politiikkaa hallinneen Kansallisliberaalin puolueen valtaa, ja hänen sisäpolitiikkansa oli enimmäkseen konservatiivista ja autoritaarista. Averescun kolmas hallitus kaatui vuonna 1927, kun paljastui että hän oli käynyt salaa neuvotteluja kruununperimysoikeutensa menettäneen prinssi Karolin kanssa.
Averescu ylennettiin vuonna 1930 marsalkaksi. Kuninkaaksi nimellä Kaarle II tullut entinen prinssi Karol nimitti hänet vuonna 1937 kuninkaallisen neuvoston jäseneksi. Averescu kuoli seuraavana vuonna.
Aiheesta muualla

Kuvia tai muita tiedostoja aiheesta Alexandru Averescu Wikimedia Commonsissa
Pesmes

| Pesmes |
| --- | --- |
 Pesmesin linna ja Ognon-joen ylittävä silta.
 vaakuna
 Pesmes
 Koordinaatit: 47°16′50″N, 5°33′56″E 
Valtio:  Ranska
Hallintoalue:  Burgundi-Franche-Comté
Departementti:  Haute-Saône
Arrondissementti:  Vesoul
Kantoni:  Marnay
Hallinto:  
 – Hallinnon tyyppi:  Kunta
 – Pormestari:  Frédéric Henning
Pinta-ala:  
 – Kokonaispinta-ala:  37,28 km²
Väkiluku (2014):  225
 – Väestötiheys:  6 as./km²
 
 www.pesmes.fr 
Infobox OKVirheellinen NIMI-arvo: 
Pesmes [pɛm] on kunta itäisessä Ranskassa Burgundi-Franche-Comtén hallintoalueella Haute-Saônen departementin lounaiskulmassa. Kunnan asukasluku vuonna 2014 oli 225. Se kuuluu departementissaan Marnayn kantoniin Vesoulin arrondissementissa.
Pesmes sijaitsee Saônen sivujoen Ognonin varrella noin 40 kilometriä Besançonin kaupungista länteen.
Pesmes kuuluu kauneimpien ranskalaiskylien järjestöön Les Plus Beaux Villages de France.
Aiheesta muualla

Kuvia tai muita tiedostoja aiheesta Pesmes Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: fr:Pesmes & de:Pesmes
Käännös suomeksi
Alex Danson

| Mitalit | Mitalit | Mitalit |  |
| --- | --- | --- | --- |
|  Alex Danson vuonna 2008. |  Alex Danson vuonna 2008. |  Alex Danson vuonna 2008. |  |
Naisten maahockey
Maa:   Iso-Britannia
|  Olympialaiset  |  Olympialaiset  |  Olympialaiset  |  |
|  Kultaa | Rio de Janeiro 2016 |  |  |
|  Pronssia | Lontoo 2012 |  |  |
Maa:   Englanti
| MM-kilpailut  | MM-kilpailut  | MM-kilpailut  |  |
|  Pronssia | Rosario 2010 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Lontoo 2015 |  |  |
|  Hopeaa | Boom 2013 |  |  |
|  Pronssia | Dublin 2005 |  |  |
|  Pronssia | Manchester 2007 |  |  |
|  Pronssia | Amstelveen 2009 |  |  |
|  Pronssia | Mönchengladbach 2011 |  |  |
|  Pronssia | Amstelveen 2017 |  |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Glasgow 2014 |  |  |
|  Pronssia | Melbourne 2006 |  |  |
|  Pronssia | Delhi 2010 |  |  |
|  Pronssia | Gold Coast 2018 |  |  |
Alexandra Mary L. "Alex" Danson (s. 21. toukokuuta 1985 Southampton) on brittiläinen, maajoukkuetasolla myös Englantia edustanut maahockeypelaaja ja olympiavoittaja.
Danson voitti Ison-Britannian maajoukkueessa olympiakultaa Rio de Janeirossa 2016 sekä saavutti olympiapronssia Lontoossa 2012. Hän pelasi myös Pekingin olympialaisissa 2008 Ison-Britannian sijoittuessa kuudenneksi. Englannin maajoukkueen pelaajana Danson on saavuttanut MM-pronssia vuonna 2010. Champions Trophyssa saavutuksina on hopeaa vuonna 2012 Ison-Britannian joukkueessa ja pronssia vuonna 2010 Englannin joukkueessa. EM-kilpailuissa hän on voittanut kultaa vuonna 2015 sekä saavuttanut hopeaa vuonna 2013 ja pronssia vuosina 2005, 2007, 2009, 2011 ja 2017. Kansainyhteisön kisoissa hän on saavuttanut hopeaa vuonna 2014 sekä pronssia vuosina 2006, 2010 ja 2018.
Danson on pelannut Englannin maajoukkueessa 203 maaottelua ja tehnyt niissä 62 maalia. Ison-Britannian joukkueessa hän on esiintynyt 103 kertaa ja tehnyt 53 maalia. Pelipaikaltaan hän on hyökkääjä.
Alexandre Prigogine

Alexandre Prigogine (12. huhtikuuta 1913 Moskova – 7. toukokuuta 1991 Bryssel) oli venäläis-belgialainen lintutieteilijä, kemisti ja geologi.
Prigogine muutti perheensä mukana Saksaan pakoon Venäjän vallankumousta. Belgiaan he muuttivat vuonna 1929. Hän väitteli kemian tohtoriksi Brysselin yliopistossa ja muutti Belgian Kongoon 1938 tutkimaan mineraaleja. Vuonna 1946 hän tapasi Henri Schoutedenin Tervurenissa ja tämä innosti Prigoginea keräämään lintuja ja osallistumaan Kongon linnuston kartoittamiseen. Prigogine lähetti paikallisia keräilijöitä eri puolille Kongoa ja keräsi yli 20 000 linnunnahan kokoelman.
Alexandre Prigoginen veli Ilya Prigogine sai kemian Nobel-palkinnon vuonna 1977.
Prigogine löysi muutamia uusia lintulajeja ja alalajeja. Hän nimesi ainakin kongonkiitäjän (Schoutedenapus schoutedeni).
Alessandra Ambrosio

| Alessandra Corine Ambrósio |
| --- | --- |
 Alessandra Ambrosio
Henkilötiedot
Syntynyt: 11. huhtikuuta 1981 (ikä 43) Brasilia
Ammatti:  malli
Malli
Taiteilijanimet:  Ale
Pituus:  178 cm
Hiusten väri:  ruskeat
Silmien väri:  ruskeat
Aiheesta muualla
www.alessandraambrosio.com
Alessandra Corine Ambrosio (s. 11. huhtikuuta 1981), on brasilialainen huippumalli. Ambrosion sukunimen virallinen kirjoitusasu on Ambrósio, mutta hän käyttää malliurallaan sukunimensä kirjoitusasuna Ambrosiota.
Ambrosion ensimmäinen mallintyö oli Marie Claire -aikakauslehden brasilialaisversiossa poseeraaminen. Sen jälkeen hän on poseerannut muun muassa Cosmopolitanissa ja Ellessä, sekä toiminut Christian Diorin, Christian Lacroixin ja monien muiden muotitalojen mallina. Hän oli myös yksi kuuluisan Victoria's Secretin malleista (viimeisen kerran Victoria's Secret -enkelinä vuoden 2017 muotinäytöksessä Shanghaissa).
Aiheesta muualla

Wikimedia Commonsissa on kuvia tai muita tiedostoja aiheesta .
Alessandra Ambrosion viralliset websivut
Alessandra Ambrosio World (Arkistoitu – Internet Archive)
Alessandra Ambrosio Internet Movie Databasessa. (englanniksi)
Perdaxius

| Perdaxius (Perdàxius) |
| --- | --- |

 Sijainti Etelä-Sardinian maakunnassa
 Perdaxius
 Koordinaatit: 39.161°0′0″N, 8.612°0′0″E 
Valtio:   Italia
Alue:  Sardinia
Maakunta:  Etelä-Sardinian maakunta
Pinta-ala:  
 – Kokonaispinta-ala:  29,5 km²
Korkeus:  98 m
Väkiluku:  1 455
Aikavyöhyke:  UTC+1
 – Kesäaika:  UTC+2
Postinumero:  09010
Suuntanumero(t):    0781
Rekisterikilpi:  SU
 
 http://www.comune.perdaxius.ci.it 
Infobox OKVirheellinen NIMI-arvo: 
Perdaxius (sardiksi Perdàxius) on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 1 455 asukasta (vuonna 2016) ja sen pinta-ala on 29,5 neliökilometriä. Se sijaitsee 98 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Perdaxius Wikimedia Commonsissa
Etelä-Sardinian maakunta
Arbus | Armungia | Ballao | Barrali | Barumini | Buggerru | Burcei | Calasetta | Carbonia | Carloforte | Castiadas | Collinas | Decimoputzu | Dolianova | Domus de Maria | Domusnovas | Donori | Escalaplano | Escolca | Esterzili | Fluminimaggiore | Furtei | Genoni | Genuri | Gergei | Gesico | Gesturi | Giba | Goni | Gonnesa | Gonnosfanadiga | Guamaggiore | Guasila | Guspini | Iglesias | Isili | Las Plassas | Lunamatrona | Mandas | Masainas | Monastir | Muravera | Musei | Narcao | Nuragus | Nurallao | Nuraminis | Nurri | Nuxis | Orroli | Ortacesus | Pabillonis | Pauli Arbarei | Perdaxius | Pimentel | Piscinas | Portoscuso | Sadali | Samassi | Samatzai | San Basilio | San Gavino Monreale | San Giovanni Suergiu | San Nicolò Gerrei | San Sperate | San Vito | Sanluri | Santadi | Sant’Andrea Frius | Sant’Anna Arresi | Sant’Antioco | Sardara | Segariu | Selegas | Senorbì | Serdiana | Serramanna | Serrenti | Serri | Setzu | Seui | Seulo | Siddi | Siliqua | Silius | Siurgus Donigala | Soleminis | Suelli | Teulada | Tratalias | Tuili | Turri | Ussana | Ussaramanna | Vallermosa | Villacidro | Villamar | Villamassargia | Villanova Tulo | Villanovaforru | Villanovafranca | Villaperuccio | Villaputzu | Villasalto | Villasimius | Villasor | Villaspeciosa
Aliann Pompey

| Mitalit> Maa:   Guyana.Naisten yleisurheilu.Kansainyhteisön kisat  | Mitalit> Maa:   Guyana.Naisten yleisurheilu.Kansainyhteisön kisat  | Mitalit> Maa:   Guyana.Naisten yleisurheilu.Kansainyhteisön kisat  | Maa:   Guyana> Naisten yleisurheilu. |
| --- | --- | --- | --- |
|  Kultaa | Manchester 2002 | 400 m |  |
|  Hopeaa | New Delhi 2010 | 400 m |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Pronssia | Santo Domingo 2003 | 400 m |  |
Aliann Tabitha Omalara Pompey (s. 9. maaliskuuta 1978 Georgetown) on guyanalainen yleisurheilija, joka kilpailee pikajuoksussa.
Pompey osallistui olympialaisiin ensimmäistä kertaa Sydneyssä 2000. Hän toimi kisojen avajaisissa maansa lipunkantajana ja kilpaili 400 metrin matkalla, jossa hän putosi puolivälierissä. Pompey pääsi vuonna 2001 MM-välieriin samalla matkalla sekä sisä- että ulkoratojen kisoissa. Hän voitti kultaa Kansainyhteisön kisoista 2002 juostuaan 400 metrin matkan 51,63:ssa sekunnissa ja sai seuraavana vuonna pronssia Pan-Amerikan kisoissa, joissa hän kellotti ajan 52,06. Pompey kuitenkin putosi jo välierissä Birminghamin MM-hallikilpailuissa ja alkuerissä Pariisin MM-kisoissa 2003.
Pompey oli Ateenan olympialaisissa 2004 toista kertaa peräkkäin maansa lipunkantaja. Hän pääsi 400 metrillä välieriin, joissa hän putosi sijoituttuaan eränsä viidenneksi. Pompey jäi alkueriin MM-kisoissa 2005 ja sisäratojen MM-kilpailuissa 2006, kunnes selvisi jälleen välieriin Osakan MM-kisoissa 2007. Hän oli välierissä myös Pekingin olympialaiset 2008, joissa hän jäi kolmen sekunnin kymmenesosan päähän finaalipaikasta.
Pompey juoksi Berliinin MM-kisoissa 2009 välierissä ennätyksensä 50,71, muttei päässyt finaaliin saakka. Hän sijoittui viidenneksi Sisäratojen MM-kisoissa 2010 ja voitti samana vuonna hopeaa Kansainyhteisön kisoista. Daegun MM-kisoissa 2011 hän karsiutui alkuerissä. Istanbulin sisäratojen MM-kilpailuissa 2012 hän keskeytti 400 metrin välierissä. Lontoon olympialaisissa hän karsiutui välierissä.
Pompey pitää hallussaan maansa ennätystä ulkoradoilla 200 ja 400 metrin matkoilla, jonka lisäksi hänellä on Guyanan sisäratojen ennätys 400 metriltä.
Ennätykset

Lähde: IAAF
400 m: 50,71 s (2009)
200 m: 23,33 (2004)
400 m (sisäradat): 51,83 (2010)
Aiheesta muualla

Pompeyn kotisivut (Arkistoitu – Internet Archive) (englanniksi)
Alex McLeish

| 0 | 1 | 2 |
| --- | --- | --- |

Henkilötiedot
Koko nimi: Alexander McLeish
Syntymäaika: 21. tammikuuta 1959 (ikä 65)
Syntymäpaikka: Barrhead, Skotlanti
Lempinimi: Big Eck
Seura
Seura:  Skotlanti
Tehtävä: Päävalmentaja
Seurat
| Vuodet | Seura | O (M) |
| 1978–1994 1994–1995 |  Aberdeen FC  Motherwell FC | 493 (25) 3 (0) |
Maajoukkue
| 1980–1993 |  Skotlanti | 77 (0) |
Valmennusura
1994–1998 1998–2001 2001–2006 2007 2007–2011 2011–2012 2012–2013 2014–2015 2016 2018–2019:  Motherwell FC  Hibernian FC  Rangers FC  Skotlanti  Birmingham City  Aston Villa  Nottingham Forest  KRC Genk  Zamalek  Skotlanti
 Seurajoukkueuran tilastot kattavat vain kansalliset sarjat.
Alex McLeish (s. 21. tammikuuta 1959 Barrhead) on skotlantilainen jalkapallovalmentaja ja entinen puolustaja.
Ura pelaajana

McLeish aloitti peliuransa 1976 Aberdeenissa. McLeish haali menestystä Alex Fergusonin valmentamassa joukkueessa ja oli voittamassa muun muassa Cup-voittajien Cupin finaalissa Real Madridia 1983. Hänet valittiin Skotlannin vuoden pelaajaksi 1990 ja hän toimi Aberdeenin kapteenina 1990–1994.
Skotlannin maajoukkueessa McLeish pelasi 77 ottelua ja oli mukana MM-kisoissa 1982, 1986 ja 1990. McLeish on Skotlannin kolmanneksi eniten maaotteluita pelannut pelaaja.
Ura pelaajana > Meriitit pelaajana

Cup-voittajien Cupin voitto: 1982–1983
UEFA Super Cupin voitto: 1983–1984
Skotlannin Valioliigan voitto (3): 1979–1980, 1983–1984, 1984–1985
Skotlannin Cupin voitto (5): 1981–1982, 1982–1983, 1983–1984, 1985–1986, 1989–1990
Skotlannin liigacupin voitto (2): 1985–1986, 1989–1990
Ura valmentajana > Meriitit valmentajana

Skotlannin Valioliigan voitto (2): 2003, 2005
Skotlannin cupin voitto (2): 2002, 2003
Skotlannin liigacupin voitto (3): 2002, 2003, 2005
Skotlannin vuoden valmentaja: 2003
Englannin Mestaruussarja
Hopeaa: 2009
Englannin liigacup: 2011
Pietro Metastasio

| Pietro Metastasio |
| --- | --- |
 Pietro Metastasio
Henkilötiedot
Syntynyt: 1698
Kuollut: 1782 (83–84 vuotta)
Ammatti:  kirjailija
Kirjailija
Äidinkieli: italia
Tuotannon kieli: italia
Aiheesta muualla
Löydä lisää kirjailijoitaKirjallisuuden teemasivulta
Pietro Metastasio (1698–1782) oli italialainen runoilija, Trapassi-nimisen ruokatavarakauppiaan poika (Metastasio on Trapassi-nimen kreik. käännös) veti puoleensa taitavalla improvisoimisella lainoppineen Vincenzo Gravinan huomion, joka kasvatti hänet huolellisesti. Metastasio opiskeli lakitiedettä, mutta vaihtoi sen täydelleen runouteen sen jälkeen kun hänen hyväntekijänsä oli 1718 kuollut ja määrännyt hänet perijäkseen.
Kulutettuaan omaisuutensa Metastasio (1720) siirtyi Napoliin, missä hän tutustui laulajatar Marianna Benti-Bulgarelliin (liikanimeltään Romanina), joka tarjosi hänelle tilaisuuden kouliintua musiikissa. Metastasio sai 1729 hovirunoilijan paikan Wienissä. Hänen maineensa perustuu hänen melodraamoihinsa, joiden tyyli on jalo, perussävy aito-lyyrinen ja runomuoto sujuva. Metastasion parhaat melodraamat ovat Didone abbandonata (1724), Issipile (1732), Olimpiade (1733) ja Attilio Regolo (1740). Kaikkiaan hän kirjoitti 27 melodraamaa.
Suomennettuja runoja

Canzonetta (Canzonette: I: La Primavera), suom. Otto Manninen, teoksessa: Italian kirjallisuuden kultainen kirja, toim. Tyyni Tuulio, Helsinki: WSOY 1945
Galatea, suom.  Otto Manninen, teoksessa: Italian kirjallisuuden kultainen kirja
Aiheesta muualla

Kuvia tai muita tiedostoja aiheesta Pietro Metastasio Wikimedia Commonsissa
Alof de Wignacourt

Caravaggion noin vuonna 1608 maalaama Alof de Wignacourtin muotokuva, joka on nykyisin esillä Pariisin Louvressa.
Alof de Wignacourt (1547 – 14. syyskuuta 1622) oli Maltalla vaikuttanut Johanniittain ritarikunnan suurmestari vuodesta 1601 vuoteen 1622. Hän seurasi suurmestarin tehtävässä Martin Garzezia.
Alof de Wignacourtin valtakaudella Maltalle rakennettiin useita linnoituksia ja Vallettaan vettä tuonut akvedukti. Lisäksi hän oli mesenaatti, joka tuki etenkin taidemaalari Caravaggiota.
Petit-Prince

| Petit-Prince> Löytäminen |
| --- | --- |
Löytäjät:  W. J. Merline, L. M. Close, C. Dumas, C. R. Chapman, F. Roddier,  F. Menard, D. C. Slater, G. Duvert, J. C. Shelton, T. Morgan
Löytöaika:  Marraskuu 1998
Kiertoradan ominaisuudet
Planeetta:  45 Eugenia
Keskietäisyys:  1184 ± 12  km
Eksentrisyys:  0,010 ± 0,0002
Kiertoaika:  4,691 ± 0,004 päivää
Inklinaatio:  8,0 ± 0,1°
Fyysiset ominaisuudet
Läpimitta:  ~13 km
Kaasukehän ominaisuudet
Kaasunpaine:  -
Koostumus
-:  
Petit-Prince on päävyöhykkeen asteroideihin kuuluvan pikkuplaneetta Eugenian suurempi ja ulompi kuu. Se tunnetaan myös nimellä (45) Eugenia I. Petit-Prince oli ensimmäinen asteroidivyöhykkeen kohteen kuu, joka löydettiin maasta käsin. Sitä ennen tunnettiin ainoastaan yksi asteroidivyöhykkeen kappaleen kuu Dactyl, joka kiertää asteroidi Idaa. Petit-Prince on nimetty Ranskan keisarinna Eugenian (jonka mukaan Eugenia-pikkuplaneetta on nimetty) pojan kunniaksi. Nimi itsessään on johdettu Antoine-Marie-Roger de Saint-Exupéryn kirjan Le Petit Prince (Pikku prinssi) keskeisen henkilön nimestä.  Ennen kuin Petit-Prince sai nimen se tunnettiin tunnuksella S/1998 (45) 1. Toinen Eugenian kuista on nimeltään S/2004 (45) 1, eli sillä ei ole vielä oikeaa nimeä.
Aloeus

Aloeus (m.kreik. Ἀλωεύς) oli kreikkalaisessa mytologiassa Poseidonin ja Kanaken poika. Hän meni naimisiin veljensä Triopaan tyttären Ifimedeian kanssa, joka synnyttikin aloadit Otoksen ja Efialteen. Yleisemmän version mukaan nämä olivat kuitenkin Poseidonin poikia, joita ainoastaan kutsuttiin Aloeuksen nimellä.
Alofi (Wallis ja Futuna)

Alofi
Hornesaaret: Futuna ja Alofi
| --- | --- |
Sijainti:  Wallis ja Futuna Alo Ranska
Saariryhmä:  Hornesaaret
Korkein kohta:  Mont Kolofau, 410 m
Pinta-ala:  17,78 km²
| --- | --- |
Asukasluku:  2
Asutuskeskukset:  Alofitai
muokkaa - muokkaa wikitekstiä - muokkaa Wikidataa
Alofi on Tyynenmeren saari, joka muodostaa osan Ranskalle kuuluvaa Wallisin ja Futunan territoriota. Se myös muodostaa yhdessä Futunan kanssa Hornesaaret. Saaren pinta-ala on 17,78 neliökilometriä. Saaren korkein kohta Mont Kolofau (tunnettu myös nimellä Mont Bougainville) kohoaa 410 metrin korkeuteen.
Vuonna 2010 Alofilla ei ollut enää asukkaita. Syynä tähän on luonnollisten juomavesilähtien puute. 70 % saaresta on metsän peitossa.
Alex D. Linz

Alexander David ”Alex” Linz (s. 3. tammikuuta 1989) on yhdysvaltalainen näyttelijä. Hän on esiintynyt muun muassa elokuvissa Eräänä kauniina päivänä (1996), Yksin kotona 3 (1997), Sydän lyö (2000) ja Max Keeble – Kosto elää (2001).
Juutalainen Linz syntyi Kalifornian Santa Barbarassa ja debytoi näyttelijänä vuonna 1995 tv-sarjassa Cybill. Hän on muiden rooliensa ohella ääninäytellyt Tarzania.
Linz oli vuosina 1997, 1998, 2000 ja 2002 ehdokkaana Young Artist -palkinnon saajaksi.
Aiheesta muualla

Alex D. Linz Internet Movie Databasessa. (englanniksi)
Perdasdefogu

| Perdasdefogu (Foghèsu) |
| --- | --- |

 vaakuna
 Sijainti Nuoron maakunnassa
 Perdasdefogu
 Koordinaatit: 39.679°0′0″N, 9.440°0′0″E 
Valtio:   Italia
Alue:  Sardinia
Maakunta:  Nuoro
Pinta-ala:  
 – Kokonaispinta-ala:  77,75 km²
Korkeus:  600 m
Väkiluku:  1 937
Aikavyöhyke:  UTC+1
 – Kesäaika:  UTC+2
Postinumero:  08046
Suuntanumero(t):    0782
Rekisterikilpi:  NU
 
 http://www.comune.perdasdefogu.nu.it 
Infobox OKVirheellinen NIMI-arvo: 
Perdasdefogu (sardiksi Foghèsu) on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 1 937 asukasta (vuonna 2016) ja sen pinta-ala on 77,75 neliökilometriä. Se sijaitsee 600 metrin korkeudella merenpinnasta.